ddrg/super_eurlex huggingface dataset:
Odločba Komisije

z dne 11. decembra 1992

o odobritvi nekaterih postopkov za preprečevanje razvoja patogenih mikroorganizmov v školjkah in morskih polžih

(93/25/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 91/493/EGS z dne 22. julija 1991 o sanitarno zdravstvenih pogojih za proizvodnjo ribiških proizvodov in njihovo dajanje v promet [1], in zlasti poglavja IV(IV)(2) Priloge Direktive,

ker školjke in morski polži, nabrani v območjih iz poglavja I(1)(b) in (1)(c) Priloge Direktive Sveta 91/492/EGS z dne 15. julija 1991 o sanitarno zdravstvenih pogojih za proizvodnjo živih školjk in njihovo dajanje v promet [2], pomenijo možno nevarnost za potrošnike, če niso ustrezno obdelani;

ker sta Španija in Združeno Kraljestvo predstavili postopke za preprečevanje razvoja patogenov v školjkah in morskih polžih;

ker so ti postopki ustrezni za zagotavljanje zdravja proizvodov, zato njihovo predhodno prečiščevanje ali ponovna nasaditev nista potrebna;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odobrijo se postopki, opredeljeni v Prilogi te odločbe, za preprečevanje razvoja patogenih mikroorganizmov v školjkah in morskih polžih, nabranih na območjih iz poglavja I(1)(b) in (1)(c) Priloge Direktive Sveta 91/492/EGS, ki pred dajanjem v promet niso bili obdelani s postopkom ponovne nasaditve ali prečiščevanja.

Člen 2

Ta odločba je naslovljena na države članice.

V Bruslju, 11. decembra 1992

Za Komisijo

Ray Mac Sharry

Član Komisije

[1] UL L 268, 24.9.1991, str. 15.

[2] UL L 268, 24.9.1991, str. 1.

--------------------------------------------------

PRILOGA

A. Sterilizacija

Školjke in morski polži se lahko sterilizirajo v hermetično zaprti embalaži, ki ustreza zahtevam iz poglavja IV(IV)(4) Priloge k Direktivi 91/493/EGS.

B. Druge toplotne obdelave

Ne zamrznjene školjke in morski polži v lupini se lahko obdelajo z enim od naslednjih postopkov:

1) - potopitev v vrelo vodo za toliko časa, da temperatura, v središču mesa mehkužca doseže najmanj 90 °C;

- vzdrževanje te minimalne temperature najmanj 90 sekund;

2) - kuhanje tri do pet minut v zaprtem prostoru, kjer:

- je temperatura med 120 in 160 °C,

- je tlak med 2 in 5 kg/cm2, po kuhanju pa se lupina odstrani in meso zamrzne na temperaturo - 20 °C, doseženo v središču proizvoda.

--------------------------------------------------
Odločba Komisije

z dne 3. junija 1992

o računalniškem ugotavljanju lokalnih enot Animo

(92/341/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 91/628/EGS [2], in zlasti člena 20(3) Direktive,

ker je 19. julija 1991 Komisija sprejela Odločbo 91/398/EGS o računalniškem omrežju za povezavo med veterinarskimi organi (Animo) [3] in 21. februarja 1992 Odločbo 92/175/EGS o seznamu in identifikaciji enot računalniškega omrežja Animo [4];

ker je treba za zagotovitev nemotenega delovanja omrežja Animo predvideti računalniški sistem, ki omogoča identifikacijo namembnih enot s poštnimi naslovi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Vsaka država članica pred 15. junijem 1992 pošlje Komisiji v računalniški obliki, kakor je prikazano v Prilogi, seznam poštnih naslovov po abecednem redu. Vsak poštni naslov spremlja identifikacijska številka lokalne enote, ki ji ustreza.

2. Na podlagi podatkov, ki jih pošljejo države članice v skladu z odstavkom 1, Komisija pripravi podatkovno zbirko v računalniški obliki, ki se vključi v uporabniški program, opredeljen v četrti alinei člena 2(2) Odločbe 91/398/EGS, in za vso Skupnost navaja poštne naslove skupaj z identifikacijskimi številkami lokalnih enot, ter pošlje to podatkovno zbirko državam članicam.

3. Podatkovno zbirko iz odstavka 2 Komisija redno dopolnjuje glede na podatke, ki jih pošljejo države članice.

Člen 2

Ta odločba je naslovljena na države članice.

V Bruslju, 3. junija 1992

Za Komisijo

Ray Mac Sharry

Član Komisije

[1] UL L 224, 18.8.1990, str. 29.

[2] UL L 340, 11.12.1991, str. 17.

[3] UL L 221, 9.8.1991, str. 30.

[4] UL L 80, 25.3.1992, str. 1.

--------------------------------------------------

PRILOGA

Opis formata evidence, v katero se vpisujejo podatki, potrebni za računalniško iskanje podatkov o lokalnih enotah Animo

Opis območja | Dolžina | Format |

1.Opis "poštnega naslova":za Belgijo: "Commune"za Dansko: "By"za Nemčijo: "Gemeinde"za Grčijo: "Nomos"za Španijo: "Municipio"za Francijo: "Département"za Irsko: "County"za Italijo: "Commune"za Luksemburg: "Pays"za Nizozemsko: "Gemeenten"za Portugalsko: "Freguesia"za Združeno kraljestvo: "Post town" | 44 | znaki |

2.Poštna številka (kadar je primerno) | 6 | znaki |

3.Oznaka lokalne veterinarske enote po Odločbi 92/175/EGS | 7 | znaki |

Podporne lastnosti: Disketa v formatu 3,5 inča z zmogljivostjo 720 K ali 1,44 MB.

Datoteka v formatu ASCII.

--------------------------------------------------
Odločba Komisije

z dne 22. maja 1991

o ukrepih za varovanje zdravja v zvezi z uvozom globoko zamrznjenega semena domačega goveda iz Izraela

(91/277/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 88/407/EGS z dne 14. junija 1988 o zahtevah za zdravstveno varstvo živali, ki veljajo za promet med državami članicami Evropske skupnosti in za uvoz globoko zamrznjenega semena domačih živali iz vrst goveda [1], in zlasti člena 10 Direktive,

ob upoštevanju Odločbe Komisije 90/14/EGS z dne 20. decembra 1989 o uvedbi seznama tretjih držav, iz katerih države članice dovoljujejo uvoz globoko zamrznjenega semena domačega goveda [2], kakor je bila nazadnje spremenjena z Odločbo 91/276/EGS [3],

ker je položaj v Izraelu na splošno zadovoljiv, kar zadeva: rednost in sprotnost podatkov, pravil o preprečevanju in nadzorovanju živalskih bolezni, sestavo in pristojnosti veterinarskih služb ter organiziranost in izvajanje ukrepov za nadzor živalskih kužnih bolezni;

ker je bil z Odločbo 91/276/EGS Izrael dodan seznamu tretjih držav, iz katerih države članice odobrijo uvoz globoko zamrznjenega semena domačega goveda;

ker je treba pogoje v zvezi z zdravstvenim varstvom živali in predpise za veterinarska spričevala sprejeti glede na zdravstveno stanje živali zadevne države;

ker je treba zaradi trenutnih epidemioloških epizootioloških razmer v Izraelu uvoz globoko zamrznjenega semena domačega goveda v Skupnost prepovedati;

ker bo ta odločba ponovno preučena ob upoštevanju zdravstvenega stanja živali v Izraelu;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice prepovejo uvoz globoko zamrznjenega semena domačega goveda iz Izraela.

Člen 2

V Ta odločba je naslovljena na države članice.

Bruslju, 22. maja 1991

Za Komisijo

Ray Mac Sharry

Član Komisije

[1] UL L 194, 22.7.1988, str. 10.

[2] UL L 8, 11.1.1990, str. 71.

[3] UL L 135, 30.5.1991, str. 58.

--------------------------------------------------
Sklep Sveta

z dne 4. marca 1991

o sklenitvi Okvirnega sporazuma o sodelovanju med Evropsko gospodarsko skupnostjo in Republiko Čile

(91/158/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 Pogodbe,

ob upoštevanju priporočila Komisije,

ob upoštevanju mnenja Evropskega parlamenta [1],

ker bi morala Skupnost za uresničevanje svojih ciljev na področju zunanjih gospodarskih odnosov odobriti Okvirni sporazum o sodelovanju z Republiko Čile,

SKLENIL:

Člen 1

S to uredbo se v imenu Skupnosti odobri Okvirni sporazum o sodelovanju med Evropsko gospodarsko skupnostjo in Republiko Čile.

Besedilo Sporazuma je priloženo k temu sklepu.

Člen 2

Predsednik Sveta da uradno obvestilo, predvideno v členu 21 Sporazuma [2].

Člen 3

V Skupnem odboru, ustanovljenem na podlagi člena 17 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep se objavi v Uradnem listu Evropskih skupnosti. Veljati začne z dnem objave.

V Bruslju, 4. marca 1991

Za Svet

Predsednik

J. F. Poos

[1] Mnenje z dne 18. februarja 1991 (še neobjavljeno v Uradnem listu).

[2] Datum začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.
Odločba Komisije

z dne 28. marca 1990

o seznamu obratov na Madagaskarju, odobrenih za uvoz svežega mesa v Skupnost

(90/165/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev ter svežega mesa in mesnih izdelkov iz tretjih držav [1], kakor je bila nazadnje spremenjena z Direktivo 89/227/EGS [2], ter zlasti členov 4(1) in 18(1) Direktive,

ker morajo obrati v tretjih državah za odobritev za izvoz svežega mesa v Skupnost izpolnjevati splošne in posebne zahteve iz Direktive 72/462/EGS;

ker je Odločba Komisije 84/576/EGS [3] prepovedala uvoz svežega mesa, ki prihaja iz obratov na Madagaskarju; ker se je uvoz vseeno nadaljeval do 30. junija 1985, da bi se izognili nenadni prekinitvi obstoječih trgovinskih tokov;

ker je nadaljnji inšpekcijski pregled, opravljen po členu 5 Direktive 72/462/EGS in členu 2(1) Odločbe Komisije 86/474/EGS o inšpekcijskih pregledih na kraju samem, ki jih je treba opraviti pri uvozu goveda, prašičev in svežega mesa iz držav nečlanic [4], pokazal, da se je higienski standard v dveh obratih zvišal in se lahko štejeta kot zadovoljiva;

ker se lahko ta obrata v teh okoliščinah vpišeta na seznam obratov, odobrenih za izvoz v Skupnost, in je treba Odločbo 84/576/EGS zato razveljaviti;

ker za uvoz svežega mesa iz obratov iz Priloge še vedno veljajo drugje določeni predpisi, zlasti tisti v zvezi z zdravstvenim varstvom živali, preiskavami na prisotnost ostankov škodljivih snovi v svežem mesu, prepovedjo uporabe nekaterih snovi s hormonskim delovanjem v živinoreji;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obratom na Madagaskarju, navedenim v Prilogi, se odobri uvoz svežega mesa v Skupnost v skladu z navedeno prilogo.

2. Za uvoz iz obratov, naštetih v Prilogi, še vedno veljajo drugje določeni veterinarski predpisi Skupnosti.

Člen 2

Države članice prepovejo uvoz svežega mesa iz obratov, ki niso našteti v Prilogi.

Člen 3

Odločba 84/576/EGS se razveljavi.

Člen 4

Ta odločba je naslovljena na države članice.

V Bruslju, 28. marca 1990

Za Komisijo

Ray Mac Sharry

Član Komisije

[1] UL L 302, 31.12.1972, str. 28.

[2] UL L 93, 6.4.1989, str. 25.

[3] UL L 315, 5.12.1984, str. 25.

[4] UL L 279, 30.9.1986, str. 55.

--------------------------------------------------

PRILOGA

SEZNAM OBRATOV

Št. odobritve | Obrat/naslov | Vrsta | |

KL | RZ | HL | G | O/K | P | K | PO |

16/26 | Abattoir de Morondava, Morondava, Tulea | × | × | | × | | | | |

17/27 | Abattoir Frigorifique de Majunga, Majunga | × | × | | × | | | | |

--------------------------------------------------
Sklep Sveta

z dne 8. oktobra 1990

o sklenitvi Okvirnega sporazuma o trgovini in gospodarskem sodelovanju med Evropsko gospodarsko skupnostjo in Argentinsko republiko

(90/530/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala Skupnost za dosego svojih ciljev na področju zunanjih gospodarskih odnosov odobriti Okvirni sporazum o trgovini in gospodarskem sodelovanju z Argentinsko republiko;

ker nekatere oblike sodelovanja, predlagane v sporazumu, presegajo pooblastila za delovanje na področju skupne trgovinske politike,

SKLENIL:

Člen 1

V imenu Skupnosti se odobri Okvirni sporazum o trgovini in gospodarskem sodelovanju med Evropsko gospodarsko skupnostjo in Argentinsko republiko.

Besedilo sporazuma je priloženo temu sklepu.

Člen 2

Predsednik Sveta v imenu Skupnosti poda uradno obvestilo, kot je predvideno v členu 11 sporazuma [3].

Člen 3

V Skupnem odboru, ustanovljenem s členom 7 sporazuma, Skupnost zastopa Komisija s pomočjo predstavnikov držav članic.

V Luxembourgu, 8. oktobra 1990

Za Svet

Predsednik

E. Rubbi

[1] UL C 87, 5.4.1990, str. 7.

[2] UL C 231, 17.9.1990.

[3] Datum začetka veljavnosti sporazuma bo objavil Generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta

z dne 22. marca 1990

o sklenitvi Sporazuma med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave

(90/160/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju Resolucije Sveta Evropskih skupnosti in predstavnikov vlad držav članic, ki so se sestali v okviru Sveta, z dne 19. oktobra 1987 o nadaljevanju in izvajanju politike Evropske skupnosti in programa varstva okolja (1987/1992) [4] ter četrtega programa varstva okolja Evropskih skupnosti, ki je priložen k navedeni resoluciji, v nadaljevanju "četrti program varstva okolja";

ker četrti program varstva okolja, kot nadaljevanje prejšnjih programov ukrepanja, med svojimi glavnimi področji dejavnosti navaja spremljanje stanja in nadzor za izboljšanje kakovosti vode in zmanjšanje onesnaženosti;

ker četrti program varstva okolja zahteva aktivno udeležbo Skupnosti in njenih držav članic pri mednarodnih ukrepih za varstvo okolja ter v tem okviru pripisuje posebno pozornost dvostranskim povezavam s tretjimi državami;

ker Sporazum med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave, podpisan 1. decembra 1987 v Regensburgu, zlasti predvideva ustanovitev Stalnega odbora za upravljanje vodnih virov, ki bo oblikoval priporočila za pogodbenice v zvezi z ukrepi, ki jih je treba sprejeti, da bi med drugim izboljšali kakovost vodnih virov v povodju Donave, kolikor je to zajeto v tem sporazumu;

ker se petnajst direktiv, ki so navedene v Prilogi k Sklepnemu protokolu k zadevnemu sporazumu, nanaša na povodje Donave;

ker se zdi nujno, da Skupnost odobri Sporazum, da bi dosegla enega od ciljev Skupnosti v zvezi z ohranjanjem, varstvom in izboljšanjem kakovosti okolja, kakor je določeno v Enotnem evropskem aktu;

ker je bil navedeni sporazum podpisan v imenu Skupnosti 1. decembra 1987,

SKLENIL NASLEDNJE:

Člen 1

Sporazum med Zvezno republiko Nemčijo in Evropsko gospodarsko skupnostjo na eni strani ter Republiko Avstrijo na drugi strani o sodelovanju pri upravljanju vodnih virov v povodju Donave se odobri v imenu Evropske gospodarske skupnosti.

Besedilo Sporazuma je priloženo k temu sklepu.

Člen 2

Predsednik Sveta Evropskih skupnosti v imenu Evropske gospodarske skupnosti deponira listino o odobritvi, predvideno v členu 12 Sporazuma. Ker sta tako Evropska gospodarska skupnost kot tudi Zvezna republika Nemčija pogodbenici tega sporazuma, bodo njuni pristojni organi oblasti uskladili časovne razporede tako, da bodo listine o odobritvi obeh pogodbenic deponirane sočasno.

V Bruslju, 22. marca 1990

Za Svet

Predsednik

P. Flynn

[1] UL C 98, 19.4.1989, str. 10.

[2] UL C 256, 9.10.1989, str. 152.

[3] UL C 298, 27.11.1989, str. 1.

[4] UL C 328, 7.12.1987, str. 1.
Sklep Sveta

z dne 21. junija 1989

o sklenitvi Dodatnega protokola k Sporazumu med Evropsko gospodarsko skupnostjo in Kraljevino Norveško o odpravi obstoječih in preprečevanju novih količinskih omejitev, ki vplivajo na izvoz, ali ukrepov z enakim učinkom

(89/546/ES)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker Sporazum med Evropsko gospodarsko skupnostjo in Kraljevino Norveško [1], podpisan v Bruslju 14. maja 1973, ne predvideva prepovedi količinskih omejitev, ki vplivajo na izvoz, in ukrepov z enakim učinkom;

ker je v interesu Evropske gospodarske skupnosti in Kraljevine Norveške, da pospešujeta prosti promet s surovinami in blagom z odpravo vseh takih omejitev ali ukrepov in s preprečevanjem ustvarjanja novih omejitev in ukrepov, ki vplivajo na njuno medsebojno trgovanje;

ker je treba hkrati zagotoviti postopno odpravljanje sedanjih omejitev, ki vplivajo na nekatere proizvode, ali ukrepov z enakim učinkom ter predvideti zaščitne ukrepe v primeru ponovnega izvoza v tretje države, proti katerim pogodbenica izvoznica ohranja omejitve ali ukrepe z enakim učinkom, ali v primeru hudega pomanjkanja posameznega proizvoda;

ker lahko na podlagi člena 32(1) Sporazuma pogodbenici v interesu svojih gospodarstev razvijeta odnose, vzpostavljene s Sporazumom, tako da ga razširita na področja, ki jih Sporazum ne zajema;

ker se je Skupnost pogajala s Kraljevino Norveško, rezultat česar je Protokol,

SKLENIL:

Člen 1

Dodatni protokol k Sporazumu med Evropsko gospodarsko skupnostjo in Kraljevino Norveško o odpravi obstoječih in preprečevanju novih količinskih omejitev, ki vplivajo na izvoz, ali ukrepov z enakim učinkom se odobri v imenu Skupnosti.

Besedilo protokola je priloženo k temu sklepu.

Člen 2

Predsednik Sveta opravi v imenu Skupnosti uradno obvestilo, predvideno v členu 4 Dodatnega protokola.

Člen 3

Ta sklep začne veljati naslednji dan po objavi v Uradnem listu Evropskih skupnosti.

V Luxembourgu, 21. junija 1989

Za Svet

Predsednik

C. Aranzadi

[1] UL L 171, 27.6.1973, str. 2.

--------------------------------------------------
Sklep Sveta

z dne 20. februarja 1989

o sklenitvi Sporazuma o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi

(89/147/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 ter 235 te pogodbe,

ob upoštevanju priporočila Komisije,

ob upoštevanju mnenja Evropskega parlamenta [1],

ker je s strani Evropske gospodarske skupnosti sklenitev Sporazuma o sodelovanju med Evropsko gospodarsko skupnostjo in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) potrebna za dosego ciljev Skupnosti na področju zunanjih ekonomskih odnosov; ker je videti, da nekateri ukrepi gospodarskega sodelovanja iz Sporazuma presegajo pooblastila, določena v Pogodbi, zlasti tista na področju skupne trgovinske politike,

SKLENIL:

Člen 1

S tem sklepom se v imenu Skupnosti potrdi Sporazum o sodelovanju med Evropsko gospodarsko skupnostjo na eni strani in državami pogodbenicami Listine Sveta za sodelovanje arabskih zalivskih držav (Združenimi arabskimi emirati, Državo Bahrajn, Kraljevino Saudovo Arabijo, Sultanatom Oman, Državo Katar in Državo Kuvajt) na drugi strani ter izmenjava pisem in izjave, priložene k temu sporazumu.

Besedila aktov, navedenih v prvem odstavku, so priložena temu sklepu.

Člen 2

Predsednik Sveta uradno obvesti, kot je predvideno v členu 26 Sporazuma [2].

Člen 3

V Skupnem odboru, ustanovljenem na podlagi člena 12 Sporazuma, Skupnost zastopa Komisija s pomočjo predstavnikov držav članic.

Člen 4

Ta sklep začne veljati dan po objavi v Uradnem listu Evropskih skupnosti.

V Bruslju, 20. februarja 1989

Za Svet

Predsednik

F. Fernandez Ordoñez

[1] UL C 12, 16.1.1989.

[2] Dan začetka veljavnosti tega sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 13. julija 1987

o sklenitvi Sporazuma v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo, ki se nanaša na nekatere sire

(87/505/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker Sporazum med Evropsko gospodarsko skupnostjo in Švicarsko konfederacijo o nekaterih sirih, usklajen s pogajanji na podlagi člena XXVIII Splošnega sporazuma o carinah in trgovini (GATT), in ki ga je odobril Svet s Sklepom 69/352/EGS [1], med drugim določa omejitve teže za zadevne polnomastne sire; ker je bilo med dvostranskimi posvetovanji sklenjeno, da je v luči izkušenj priporočljivo spremeniti omejitve teže za sire sbrinz, ker so se omejitve izkazale za preveč restriktivne;

ker je treba odobriti Sporazum v obliki izmenjave pisem o spremembi prej navedenega Sporazuma,

SKLENIL:

Člen 1

Sporazum v obliki izmenjave pisem o spremembi Sporazuma med Evropsko gospodarsko skupnostjo in Švicarsko konfederacijo za nekatere sire se odobri v imenu Skupnosti.

Besedilo Sporazuma je priloženo k temu sklepu.

Člen 2

Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.

V Bruslju, 13. julija 1987

Za Svet

Predsednik

P. Simonsen

[1] UL L 257, 13.10.1969, str. 3.

--------------------------------------------------
SKLEP SVETA

z dne 28. septembra 1987

o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo

(87/512/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 238,

ob upoštevanju priporočila Komisije(1),

ob upoštevanju soglasja Evropskega parlamenta(2),

ker je treba potrditi Dodatni protokol k Sporazumu o sodelovanju med Evropsko gospodarsko skupnostjo in Hašemitsko republiko Jordanijo(3), podpisanim v Bruslju 18. januarja 1977,

SKLENIL:

Člen 1

V imenu Skupnosti se s tem sklepom potrdi Dodatni protokol k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo.

Besedilo protokola je priloženo temu sklepu.

Člen 2

Predsednik Sveta opravi notifikacijo, predvideno v členu 6 protokola(4).

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 28. septembra 1987

Za Svet

Predsednik

B. HAARDER

(1) UL C 97, 10.4.1987, str. 9.

(2) Soglasje z dne 16. septembra 1987 (še ni objavljeno vUradnem listu).

(3) UL L 268, 27.9.1987, str. 2.

(4) Dan začetka veljavnosti Protokola bo Generalni sekretariat Sveta objavil v Uradnem listu Evropskih skupnosti.